Möödunudsuvise Liibanoni sõja järel lubasid USA ja Araabia riigid Liibanoni valitsusele  relvaabi. Jutt oli 45 Leopard-1 tankist, paarikümnest 155 mm liikurhaubitsast M-109, õhutõrjekompleksidest, öösihikutest, kopteritest jm. Lubadused jäid suures osas lubaduseks. Vaid ameeriklased tarnisid Liibanonile 60 humveid ja näpuotsaga varustust. Hiljutises vastasseisus islamivõitlejatega oli Liibanoni armeel probleeme. Soomustehnika nappuse tõttu tuli kasutada soomustatud buldoosereid.